title: Cinneadh (CBES) 2022/399 ón gComhairle an 9 Márta 2022 lena leasaítear Cinneadh 2012/642/CBES a bhaineann le bearta sriantacha i bhfianaise na staide sa Bhealarúis agus rannpháirtíocht na Bealarúise san fhogha arna thabhairt ag an Rúis faoin Úcráin

text:
                  9.3.2022

                  GA

                  Iris Oifigiúil an Aontais Eorpaigh

                  L 82/9

         CINNEADH (CBES) 2022/399 ÓN gCOMHAIRLE
         an 9 Márta 2022
         lena leasaítear Cinneadh 2012/642/CBES a bhaineann le bearta sriantacha i bhfianaise na staide sa Bhealarúis agus rannpháirtíocht na Bealarúise san fhogha arna thabhairt ag an Rúis faoin Úcráin
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 15 Deireadh Fómhair 2012, ghlac an Chomhairle Cinneadh 2012/642/CBES (1).

                     (2)

                     An 24 Feabhra 2022, d’fhógair Uachtarán Chónaidhm na Rúise oibríocht mhíleata san Úcráin agus chuir fórsaí armtha na Rúise tús le hionsaí ar an Úcráin, lena n-áirítear ó chríoch na Bealarúise. Is sárú follasach é an t-ionsaí sin ar iomláine chríochach, ar cheannasacht agus ar neamhspleáchas na hÚcráine.

                     (3)

                     Sna conclúidí uaithi an 24 Feabhra 2022, cháin an Chomhairle Eorpach go géar an fogha míleata gan chúis gan údar a thug Cónaidhm na Rúise faoin Úcráin. Leis na gníomhaíochtaí mídhleathacha míleata atá ar siúl aici, tá an dlí idirnáisiúnta agus prionsabail Chairt na Náisiún Aontaithe á sárú go trom ag an Rúis agus tá an bonn á bhaint aici de shlándáil agus de chobhsaíocht na hEorpa agus an domhain. Cháin an Chomhairle Eorpach go láidir freisin rannpháirtíocht na Bealarúise san fhogha sin faoin Úcráin agus d’iarr sí ar an mBealarúis staonadh ó ghníomh den sórt sin agus cloí lena hoibleagáidí idirnáisiúnta. D’iarr an Chomhairle Eorpach go ndéanfaí pacáiste smachtbhannaí aonair agus eacnamaíocha breise a ullmhú agus a ghlacadh ar bhonn práinne, lena gcumhdófar an Bhealarúis freisin.

                     (4)

                     An 2 Márta 2022, ghlac an Chomhairle Cinneadh 2022/356 (2), lenar leasaíodh teideal Chinneadh 2012/642/CBES agus lenar tugadh isteach bearta sriantacha breise mar fhreagairt ar rannpháirtíocht na Bealarúise san fhogha arna thabhairt ag an Rúis faoin Úcráin.

                     (5)

                     I bhfianaise thromchúis na staide, agus mar fhreagairt ar rannpháirtíocht na Bealarúise san fhogha arna thabhairt ag an Rúis faoin Úcráin, is iomchuí bearta sriantacha breise a bhaineann leis an earnáil airgeadais a thabhairt isteach.

                     (6)

                     Is iomchuí an méid seo a leanas a dhéanamh ach go háirithe: toirmeasc a chur ar liostú agus ar sholáthar seirbhísí i ndáil le scaireanna eintiteas de chuid na Bealarúise atá faoi úinéireacht stáit ar ionaid trádála an Aontais; teorainn a chur leis an insreabhadh airgeadais ón mBealarúis chuig an Aontas; idirbhearta le Banc Ceannais na Bealarúise a thoirmeasc; teorainn a chur leis an soláthar seirbhísí speisialaithe teachtaireachtaí airgeadais d’institiúidí creidmheasa áirithe na Bealarúise agus dá bhfochuideachtaí Bealarúiseacha. Is iomchuí freisin oibleagáidí a chur ar an mBainisteoir Líonra le haghaidh feidhmeanna líonra bainistíochta aerthráchta an aerspáis Eorpaigh aonair i dtaca le le toirmisc ar thraseitilt.

                     (7)

                     Ní mór don Aontas tuilleadh a dhéanamh chun bearta áirithe a chur chun feidhme.

                     (8)

                     Ba cheart, dá bhrí sin, Cinneadh 2012/642/CBES a leasú dá réir sin,

               TAR ÉIS AN CINNEADH SEO A GHLACADH:

            Airteagal 1
            Leasaítear Cinneadh 2012/642/CBES mar a leanas:

                        (1)

                        cuirtear isteach na hAirteagail seo a leanas:

                           “Airteagal 2ha

                              1.   Toirmeasctar idirbhearta a bhaineann le cúlchistí a bhainistiú chomh maith le sócmhainní Bhanc Ceannais na Bealarúise, lena n-áirítear idirbhearta le haon duine dlítheanach, eintiteas nó comhlacht atá ag gníomhú thar ceann Bhanc Ceannais na Bealarúise nó ar threoir uaidh.

                              2.   De mhaolú ar mhír 1, féadfaidh na húdaráis inniúla idirbheart a údarú ar choinníoll go bhfuil géarghá leis sin chun cobhsaíocht airgeadais an Aontais ina iomláine nó an Bhallstáit lena mbaineann a áirithiú.

                              3.   Cuirfidh an Ballstát lena mbaineann na Ballstáit eile agus an Coimisiún ar an eolas láithreach maidir leis an rún atá aige údarú a dheonú faoi mhír 2.

                           Airteagal 2hb
                           I gcás urrúis inaistrithe aon duine dhlítheanaigh, eintitis nó comhlachta atá bunaithe sa Bhealarúis agus a bhfuil níos mó ná 50% di faoi úinéireacht phoiblí, ón 12 Aibreán 2022, toirmeascfar seirbhísí a liostú agus a sholáthar ar ionaid trádála a bheidh cláraithe nó aitheanta san Aontas.”;

                        (2)

                        Cuirtear an méid seo a leanas in ionad Airteagal 2k:
                        “Toirmeascfar páirt a ghlacadh, go feasach agus d’aon turas, i ngníomhaíochtaí arb é is cuspóir nó éifeacht dóibh, go díreach nó go hindíreach, dul timpeall ar na toirmisc sin a leagtar amach sa Chinneadh seo.”;

                        (3)

                        cuirtear isteach na hAirteagail seo a leanas:

                           “Airteagal 2t

                              1.   Toirmeascfar maoiniú poiblí nó cúnamh airgeadais a sholáthar le haghaidh trádáil leis an mBealarúis nó le haghaidh infheistíocht sa Bhealarúis.

                              2.   Ní bheidh feidhm ag an toirmeasc i mír 1 maidir leis an méid seo a leanas:

                                          (a)

                                          ceangaltais cheangailteacha i dtaca le maoiniú nó ceangaltais maidir le cúnamh airgeadais, ar ceangaltais iad a bunaíodh roimh an 10 Márta 2022;

                                          (b)

                                          maoiniú poiblí nó cúnamh airgeadais dar luach suas le EUR 10 000 000 ina iomláine in aghaidh an tionscadail a sholáthar ar théann chun tairbhe d’fhiontair bheaga agus mheánmhéide atá bunaithe san Aontas; nó

                                          (c)

                                          maoiniú poiblí nó cúnamh airgeadais a sholáthar le haghaidh trádáil i mbia agus chun críoch talmhaíochta, leighis nó daonnúil.

                           Airteagal 2u

                              1.   Toirmeascfar glacadh le haon taisce ó náisiúnaigh na Bealarúise nó ó dhaoine nádúrtha a chónaíonn sa Bhealarúis, nó ó dhaoine dlítheanacha, eintitis nó comhlachtaí atá bunaithe sa Bhealarúis, más mó ná EUR 100 000 luach iomlán na dtaiscí ón duine nádúrtha nó dlítheanach, ón eintiteas nó ón gcomhlacht in aghaidh na hinstitiúide creidmheasa.

                              2.   Ní bheidh feidhm ag mír 1 maidir le náisiúnaigh Ballstáit, le náisiúnaigh tíre sa Limistéar Eorpach Eacnamaíoch ná le náisiúnaigh na hEilvéise, ná le daoine nádúrtha ag a bhfuil cead cónaithe sealadach nó buan acu i mBallstáit, i dtír is comhalta den Limistéar Eorpach Eacnamaíoch nó san Eilvéis.

                              3.   Ní bheidh feidhm ag mír 1 maidir le taiscí atá riachtanach le haghaidh trádála trasteorann neamhchoiscthe in earraí agus i seirbhísí idir an tAontas agus an Bhealarúis.

                              4.   De mhaolú ar mír 1, féadfaidh na húdaráis inniúla a údarú go nglacfar le taisce den sórt sin, faoi cibé coinníollacha a mheasann siad a bheith iomchuí, tar éis dóibh a chinneadh gur fíor an méid seo a leanas i dtaca le glacadh le taisce den sórt sin:

                                          (a)

                                          tá gá leis chun bunriachtanais daoine nádúrtha nó dlítheanacha, eintiteas nó comhlachtaí dá dtagraítear i mír 1 a chomhlíonadh, agus chun bunriachtanais a mball teaghlaigh chleithiúnacha a chomhlíonadh, lena n-áirítear íocaíochtaí as bia, cíos nó morgáiste, cógais agus cóir leighis, cánacha, préimheanna árachais, agus muirir fóntais phoiblí;

                                          (b)

                                          tá sé ceaptha chun táillí gairmiúla réasúnta a íoc nó costais arna dtabhú a aisíoc, ar costais iad a bhaineann le soláthar seirbhísí dlí, agus chuige sin amháin;

                                          (c)

                                          tá gá leis i gcás costais urghnácha, ar choinníoll go bhfuil fógra tugtha ag an údarás inniúil ábhartha d’údaráis inniúla na mBallstát eile agus don Choimisiún faoi na forais a mheasann sé ar ar cheart údarú sonrach a dheonú, dhá sheachtain ar a laghad roimh an údarú; nó

                                          (d)

                                          tá gá leis chun críocha oifigiúla misin taidhleoireachta nó poist chonsalachta nó eagraíochta idirnáisiúnta.

                                    Cuirfidh an Ballstát lena mbaineann na Ballstáit eile agus an Coimisiún ar an eolas faoi aon údarú arna dheonú faoin mír seo laistigh de dhá sheachtain ón údarú.

                              5.   De mhaolú ar mír 1, féadfaidh na húdaráis inniúla a údarú go nglacfar le taisce den sórt sin, faoi cibé coinníollacha a mheasann siad a bheith iomchuí, tar éis dóibh a chinneadh gur fíor an méid seo a leanas i dtaca le glacadh le taisce den sórt sin:

                                          (a)

                                          tá gá leis chun críoch daonnúil, amhail seachadadh cúnaimh nó seachadadh cúnaimh a éascú, lena n-áirítear soláthairtí liachta, bia, nó oibrithe daonnúla agus cúnamh gaolmhar a aistriú nó le haghaidh aslonnaithe; nó

                                          (b)

                                          tá gá leis le haghaidh ghníomhaíochtaí na sochaí sibhialta lena ndéantar an daonlathas, cearta an duine nó an smacht reachta a chur chun cinn go díreach sa Bhealarúis.

                                    Cuirfidh an Ballstát lena mbaineann na Ballstáit eile agus an Coimisiún ar an eolas faoi aon údarú arna dheonú faoin mír seo laistigh de dhá sheachtain ón údarú.

                           Airteagal 2v

                              1.   Toirmeascfar taisclanna lárnacha urrús an Aontais aon seirbhís a sholáthar mar a shainmhínítear san Iarscríbhinn a ghabhann le Rialachán (AE) Uimh. 909/2014 ó Pharlaimint na hEorpa agus ón gComhairle (*1) i gcás urrúis inaistrithe a eiseofar tar éis an 12 Aibreán 2022 d’aon náisiúnach de chuid na Bealarúise nó d’aon duine nádúrtha a bhfuil cónaí air sa Bhealarúis nó d’aon duine dlítheanach, eintiteas nó comhlacht atá bunaithe sa Bhealarúis.

                              2.   Ní bheidh feidhm ag mír 1 maidir le náisiúnaigh Ballstáit ná le daoine nádúrtha a bhfuil cead cónaithe sealadach nó buan acu i mBallstát.

                           Airteagal 2w

                              1.   Beidh toirmeasc ar urrúis inaistrithe atá ainmnithe in euro agus a eisítear tar éis an 12 Aibreán 2022, nó aonaid i ngnóthais chomhinfheistíochta a chuireann neamhchosaint ar na hurrúis sin ar fáil, a dhíol le haon náisiúnach de chuid na Bealarúise nó le haon duine nádúrtha a chónaíonn sa Bhealarúis nó le haon duine dlítheanach, eintiteas nó comhlacht dlíthiúil atá bunaithe sa Bhealarúis.

                              2.   Ní bheidh feidhm ag mír 1 maidir le náisiúnaigh Ballstáit ná le daoine nádúrtha a bhfuil cead cónaithe sealadach nó buan acu i mBallstát.

                           Airteagal 2x

                              1.   Toirmeascfar nótaí bainc atá ainmnithe in euro a dhíol, a sholáthar, a aistriú nó a onnmhairiú chuig an mBealarúis nó chuig aon duine nádúrtha nó dlítheanach, eintiteas nó comhlacht sa Bhealarúis, lena n-áirítear an Rialtas agus Banc Ceannais na Bealarúise, nó lena n-úsáid sa Bhealarúis.

                              2.   Ní bheidh feidhm ag an toirmeasc i mír 1 maidir le díol, soláthar, aistriú nó onnmhairiú nótaí bainc atá ainmnithe in euro ar choinníoll go bhfuil gá iad a dhíol, a sholáthar, a aistriú nó a onnmhairiú le haghaidh an méid seo a leanas:

                                          (a)

                                          úsáid phearsanta daoine nádúrtha a thaistealaíonn go dtí an Bhealarúis nó baill dá ngartheaghlaigh atá ag taisteal leo; nó

                                          (b)

                                          críocha oifigiúla misin taidhleoireachta, post consalachta nó eagraíochtaí idirnáisiúnta sa Bhealarúis a thairbhíonn de dhíolúintí i gcomhréir leis an dlí idirnáisiúnta.

                           Airteagal 2y
                           Toirmeascfar an méid seo a leanas ón 20 Márta 2022 seirbhísí speisialaithe teachtaireachta airgeadais, ar seirbhísí iad a úsáidtear chun sonraí airgeadais a mhalartú, a sholáthar do na daoine dlítheanacha, do na heintitis nó do na comhlachtaí a liostaítear in Iarscríbhinn V nó d’aon duine dlítheanach, eintiteas nó comhlacht atá bunaithe sa Bhealarúis a bhfuil níos mó ná 50 % dá chearta dílseánaigh faoi úinéireacht dhíreach nó indíreach eintiteas a liostaítear in Iarscríbhinn V.

                           (*1)  Rialachán (AE) Uimh. 909/2014 ó Pharlaimint na hEorpa agus ón gComhairle an 23 Iúil 2014 maidir le socraíocht urrús san Aontas Eorpach a fheabhsú agus maidir le taisclanna lárnacha urrús agus lena leasaítear Treoir 98/26/CE agus Treoir 2014/65/AE agus Rialachán (AE) Uimh. 236/2012 (IO L 257, 28.8.2014, lch. 1).”;"

                        (4)

                        cuirtear isteach an tAirteagal seo a leanas:

                           “Airteagal 2ab

                              1.   An Bainisteoir Líonra le haghaidh feidhmeanna líonra bainistíochta aerthráchta an aerspáis Eorpaigh aonair, tacóidh sé leis an gCoimisiún agus leis na Ballstáit maidir le cur chun feidhme agus comhlíonadh Airteagail 2a agus 4(2) den Chinneadh seo a áirithiú. Diúltóidh an Bainisteoir Líonra, go háirithe, do na pleananna eitilte uile arna gcomhdú ag oibreoirí aerárthaí, ar pleananna iad ina bhfuil sé léirithe go bhfuil sé beartaithe gníomhaíochtaí a dhéanamh ar chríoch an Aontais nó ar chríoch na Bealarúise, arb ionann iad agus sárú ar fhorálacha an Chinnidh seo, sa chaoi nach gceadaítear don phíolóta eitilt.

                              2.   Cuirfidh an Bainisteoir Líonra tuarascálacha ar chur chun feidhme Airteagal 2a ar fáil go rialta don Choimisiún agus do na Ballstáit, bunaithe ar anailís ar phleananna eitilte.”;

                        (5)

                        In Airteagal 2n(1), cuirtear an méid seo a leanas in ionad phointe (a):

                                    “(a)

                                    aon duine nádúrtha nó dlítheanach, eintiteas nó comhlacht dá dtagraítear in Airteagail 2h, 2i, 2j, 2y nó a liostaítear in Iarscríbhinn II nó in Iarscríbhinn V”;

                        (6)

                        Cuirtear an Iarscríbhinn a ghabhann leis an gCinneadh seo isteach mar Iarscríbhinn V a ghabhann le Cinneadh 2012/642/CBES.

            Airteagal 2
            Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 9 Márta 2022.

                  Thar ceann na Comhairle

                  An tUachtarán

               J.-Y. LE DRIAN

            (1)  Cinneadh 2012/642/CBES ón gComhairle an 15 Deireadh Fómhair 2012 a bhaineann le bearta sriantacha i bhfianaise na staide sa Bhealarúis agus rannpháirtíocht na Bealarúise san fhogha arna thabhairt ag an Rúis faoin Úcráin (IO L 285, 17.10.2012, lch. 1).

            (2)  Cinneadh (CBES) 2022/356 ón gComhairle an 2 Márta 2022 lena leasaítear Cinneadh 2012/642/CBES a bhaineann le bearta sriantacha i bhfianaise na staide sa Bhealarúis (IO L 67, 2.3.2022, lch. 103).

            IARSCRÍBHINN

                     “IARSCRÍBHINN V
                     LIOSTA NA nDAOINE DLÍTHEANACHA, NA nEINTITEAS NÓ NA gCOMHLACHTAÍ DÁ dTAGRAÍTEAR IN AIRTEAGAL 2Y

                                 Belagroprombank

                                 Bank Dabrabyt

                                 Development Bank of the Republic of Belarus

               ”


title: Cinneadh (CBES) 2022/395 ón gComhairle an 9 Márta 2022 lena leasaítear Cinneadh 2014/512/CBES a bhaineann le bearta sriantacha i bhfianaise ghníomhaíochtaí na Rúise i ndíchobhsú staid na hÚcráine

text:
                  9.3.2022

                  GA

                  Iris Oifigiúil an Aontais Eorpaigh

                  L 81/8

         CINNEADH (CBES) 2022/395 ÓN gCOMHAIRLE
         an 9 Márta 2022
         lena leasaítear Cinneadh 2014/512/CBES a bhaineann le bearta sriantacha i bhfianaise ghníomhaíochtaí na Rúise i ndíchobhsú staid na hÚcráine
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 31 Iúil 2014, ghlac an Chomhairle Cinneadh 2014/512/CBES (1).

                     (2)

                     Tá an tAontas fós diongbháilte agus tacaíocht á tabhairt aige do cheannasacht agus d’iomláine chríochach na hÚcráine.

                     (3)

                     An 24 Feabhra 2022, d’fhógair Uachtarán Chónaidhm na Rúise oibríocht mhíleata san Úcráin agus chuir fórsaí armtha na Rúise tús le hionsaí ar an Úcráin. Is sárú follasach é an t-ionsaí sin ar iomláine chríochach, ar cheannasacht agus ar neamhspleáchas na hÚcráine.

                     (4)

                     Sna conclúidí uaithi an 24 Feabhra 2022, cháin an Chomhairle Eorpach go géar an fogha míleata gan chúis gan údar a thug Cónaidhm na Rúise faoin Úcráin. Leis na gníomhaíochtaí mídhleathacha míleata atá ar siúl aici, tá an dlí idirnáisiúnta agus prionsabail Chairt na Náisiún Aontaithe á sárú go trom ag an Rúis, agus an bonn á bhaint aici de shlándáil agus de chobhsaíocht na hEorpa agus an domhain. D’iarr an Chomhairle Eorpach go ndéanfaí pacáiste smachtbhannaí aonair agus eacnamaíocha breise a ullmhú agus a ghlacadh go práinneach.

                     (5)

                     An 25 Feabhra 2022, ghlac an Chomhairle Cinneadh 2022/327 (2) lenar leasaíodh Cinneadh 2014/512/CBES agus lenar tugadh isteach bearta sonracha earnála.

                     (6)

                     I bhfianaise thromchúis na staide, agus mar fhreagairt ar an bhfogha míleata a thug an Rúis faoin Úcráin, is iomchuí tuilleadh bearta sriantacha a thabhairt isteach maidir le honnmhairiú earraí agus teicneolaíochta loingseoireachta muirí. Is iomchuí freisin cur le liosta na ndaoine dlítheanacha, na n-eintiteas agus na gcomhlachtaí atá faoi réir toirmeasc a bhaineann le seirbhísí infheistíochta, urrúis inaistrithe, ionstraimí margaidh airgid, agus iasachtaí. Ina theannta sin, tá soiléirithe áirithe de dhíth chun a áirithiú go gcuirfear i bhfeidhm go cuí cuid de na srianta earnálacha sonracha sin a tugadh isteach le Cinneadh (CBES) 2022/327.

                     (7)

                     Ní mór don Aontas tuilleadh a dhéanamh chun bearta áirithe a chur chun feidhme.

                     (8)

                     Ba cheart, dá bhrí sin, Cinneadh 2014/512/CBES a leasú dá réir,

               TAR ÉIS AN CINNEADH SEO A GHLACADH:

            Airteagal 1
            Leasaítear Cinneadh 2014/512/CBES mar a leanas:

                        (1)

                        in Airteagal 1a, cuirtear an méid seo a leanas in ionad mhír 4:

                           “4.   Toirmeascfar idirbhearta a bhaineann le bainistiú cúlchistí mar aon le sócmhainní de chuid Bhanc Ceannais na Rúise, lena n-áirítear idirbhearta le haon duine dlítheanach, eintiteas nó comhlacht atá ag gníomhú thar ceann Bhanc Ceannais na Rúise nó faoina threoir, amhail Ciste Rachmais Náisiúnta na Rúise.”;

                        (2)

                        in Airteagal 1b, cuirtear an méid seo a leanas in ionad mhír 2:

                           “2.   Ní bheidh feidhm ag mír 1 maidir le náisiúnaigh Ballstáit, le náisiúnaigh tíre is comhalta den Limistéar Eorpach Eacnamaíoch, ná le náisiúnaigh na hEilvéise, ná le daoine nádúrtha ag a bhfuil cead cónaithe sealadach nó buan acu i mBallstáit, i dtír is comhalta den Limistéar Eorpach Eacnamaíoch nó san Eilvéis.”;

                        (3)

                        in Airteagal 4b, mír 2, cuirtear an méid seo a leanas in ionad phointe (b):

                                    “(b)

                                    maoiniú poiblí nó cúnamh airgeadais a sholáthar dar luach suas le EUR 10 000 000 ina iomláine in aghaidh an tionscadail, ar maoiniú nó cúnamh é a théann chun tairbhe d’fhiontair bheaga agus mheánmhéide atá bunaithe san Aontas; nó”;

                        (4)

                        cuirtear isteach an tAirteagal seo a leanas i ndiaidh Airteagal 4g:

                           “Airteagal 4h

                              1.   Beidh toirmeasc ar earraí agus ar theicneolaíocht loingseoireachta muirí a dhíol, a sholáthar, a aistriú nó a onnmhairiú, go díreach nó go hindíreach, bíodh na hearraí agus an teicneolaíocht sin de thionscnamh an Aontais nó ná bíodh, le haon duine nádúrtha nó dlítheanach, eintiteas nó comhlacht sa Rúis, lena n-úsáid sa Rúis nó lena gcur ar bord soithigh faoi bhratach na Rúise.

                              2.   Toirmeascfar an méid seo a leanas:

                                          (a)

                                          cúnamh teicniúil, seirbhísí bróicéireachta nó seirbhísí eile a sholáthar a bhaineann leis na hearraí agus an teicneolaíocht dá dtagraítear i mír 1, agus a bhaineann le soláthar, monaraíocht agus cothabháil na n-earraí agus na teicneolaíochta sin, go díreach nó go hindíreach d’aon duine nádúrtha nó dlítheanach, eintiteas nó comhlacht sa Rúis nó lena n-úsáid sa Rúis;

                                          (b)

                                          maoiniú nó cúnamh airgeadais a bhaineann leis na hearraí agus leis an teicneolaíocht dá dtagraítear i mír 1 a sholáthar chun na hearraí agus an teicneolaíocht sin a dhíol, a sholáthar, a aistriú nó a onnmhairiú, nó chun cúnamh teicniúil gaolmhar, seirbhísí bróicéireachta nó seirbhísí eile a sholáthar, go díreach nó go hindíreach d’aon duine nádúrtha nó dlítheanach, d’eintiteas nó do chomhlacht sa Rúis nó lena n-úsáid sa Rúis.

                              3.   Ní bheidh feidhm ag na toirmisc i míreanna 1 agus 2 maidir leis na hearraí agus leis an teicneolaíocht dá dtagraítear i mír 1 a dhíol, a sholáthar, a aistriú ná a onnmhairiú, ná leis an gcúnamh teicniúil nó cúnamh airgeadais lena mbaineann a sholáthar, i gcomhair úsáid neamh-mhíleata agus úsáideoir deiridh neamh-mhíleata, atá beartaithe chun críoch daonnúil, éigeandálaí sláinte, chun teagmhas a chosc nó a mhaolú go práinneach, teagmhais ar dócha go mbeadh tionchar tromchúiseach suntasach aige ar shláinte agus ar shábháilteacht an duine nó ar an gcomhshaol nó mar fhreagairt ar thubaistí nádúrtha.

                              4.   De mhaolú ar mhíreanna 1 agus 2, féadfaidh na húdaráis inniúla údarú a thabhairt earraí agus teicneolaíocht dá dtagraítear i mír 1 a dhíol, a sholáthar, a aistriú nó a onnmhairiú, nó an cúnamh teicniúil nó cúnamh airgeadais lena mbaineann a sholáthar, i gcomhair úsáid neamh-mhíleata agus úsáideoir deiridh neamh-mhíleata, tar éis do na húdaráis sin a chinneadh go bhfuil na hearraí nó an teicneolaíocht sin nó an cúnamh teicniúil nó cúnamh airgeadais lena mbaineann beartaithe le haghaidh na sábháilteachta muirí.”;

                              5.   Déanfaidh an tAontas na bearta is gá chun na míreanna ábhartha atá le cumhdach leis an Airteagal seo a chinneadh.’;

                        (5)

                        Leasaítear Iarscríbhinn VI a ghabhann le Cinneadh 2014/512/CBES mar a leagtar amach san Iarscríbhinn a ghabhann leis an gCinneadh seo.

            Airteagal 2
            Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 9 Márta 2022.

                  Thar ceann na Comhairle

                  An tUachtarán

               J.-Y. LE DRIAN

            (1)  Cinneadh 2014/512/CBES ón gComhairle an 31 Iúil 2014 a bhaineann le bearta sriantacha i bhfianaise ghníomhaíochtaí na Rúise i ndíchobhsú staid na hÚcráine (IO L 229, 31.7.2014, lch. 13).

            (2)  Cinneadh (CBES) 2022/327 ón gComhairle an 25 Feabhra lena leasaítear Cinneadh 2014/512/CBES an 31 Iúil 2014 maidir le bearta sriantacha i bhfianaise ghníomhaíochtaí na Rúise i ndíchobhsú staid na hÚcráine (IO L 48, 25.2.2022, lch. 1).

            IARSCRÍBHINN
            In Iarscríbhinn VI a ghabhann le Cinneadh 2014/512/CBES, cuirtear isteach an iontráil seo a leanas a bhaineann leis an eintiteas a liostaítear thíos:

               “Russian Maritime Register of Shipping”.


title: Cinneadh (CBES) 2022/411 ón gComhairle an 10 Márta 2022 lena leasaítear Cinneadh 2014/145/CBES maidir le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin

text:
                  11.3.2022

                  GA

                  Iris Oifigiúil an Aontais Eorpaigh

                  L 84/28

         CINNEADH (CBES) 2022/411 ÓN gCOMHAIRLE
         an 10 Márta 2022
         lena leasaítear Cinneadh 2014/145/CBES maidir le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 17 Márta 2014, ghlac an Chomhairle Cinneadh 2014/145/CBES (1).

                     (2)

                     An 10 Meán Fómhair 2021, ghlac an Chomhairle Cinneadh (CBES) 2021/1470 (2), agus ar an gcaoi sin rinne sí na bearta dá bhforáiltear i gCinneadh 2014/145/CBES a athnuachan go ceann 6 mhí eile.

                     (3)

                     I bhfianaise go bhfuiltear go leanúnach ag baint an bhoinn d’iomláine chríochach, de cheannasacht agus de neamhspleáchas na hÚcráine nó gur bagairt ar an méid sin na gníomhaíochtaí atáthar a dhéanamh, ba cheart Cinneadh 2014/145/CBES a athnuachan go ceann 6 mhí eile.

                     (4)

                     Rinne an Chomhairle athbhreithniú ar na hainmniúcháin aonair a leagtar amach san Iarscríbhinn a ghabhann le Cinneadh 2014/145/CBES. Ar bhonn an athbhreithnithe sin, ba cheart leasú a dhéanamh ar an bhfaisnéis a bhaineann le 37 nduine aonair agus sé eintiteas.

                     (5)

                     Ba cheart, dá bhrí sin, Cinneadh 2014/145/CBES a leasú dá réir sin,

               TAR ÉIS AN CINNEADH SEO A GHLACADH:

            Airteagal 1
            Leasaítear Cinneadh 2014/145/CBES mar a leanas:

                        (1)

                        In Airteagal 6, cuirtear an méid seo a leanas in ionad an dara fomhír:
                        “Beidh feidhm ag an gCinneadh seo go dtí an 15 Meán Fómhair 2022.”;

                        (2)

                        Leasaítear an Iarscríbhinn mar a leagtar amach san Iarscríbhinn a ghabhann leis an gCinneadh seo.

            Airteagal 2
            Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 10 Márta 2022.

                  Thar ceann na Comhairle

                  An tUachtarán

               J.-Y. LE DRIAN

            (1)  Cinneadh 2014/145/CBES ón gComhairle an 17 Márta 2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO L 78, 17.3.2014, lch. 16).

            (2)  Cinneadh (CBES) 2021/1470 ón gComhairle an 10 Meán Fómhair 2021 lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO L321, 13.9.2021, lch. 32).

            IARSCRÍBHINN
            San Iarscríbhinn a ghabhann le Cinneadh 2014/145/CBES, cuirtear na hiontrálacha seo a leanas in ionad na n-iontrálacha a bhaineann leis na daoine agus leis na heintitis a liostaítear thíos:

               Daoine

                           Ainm

                           Faisnéis aitheantais

                           Cúiseanna

                           Dáta an liostaithe

                           “4.

                           Denis Valentinovich BEREZOVSKIY
                           (Денис Валентинович БЕРЕЗОВСКИЙ)
                           Denys Valentynovych BEREZOVSKYY
                           (Денис Валентинович БЕРЕЗОВСЬКИЙ)

                           Inscne: fireann
                           Dáta breithe: 15.7.1974
                           Áit bhreithe: Kharkiv, Ukrainian SSR (an Úcráin anois)

                           Ceapadh Berezovskiy ina cheannasaí ar an Ukrainian Navy an 1 Márta 2014 ach, ina dhiaidh sin, thug sé mionn do na Crimean armed forces, agus ar an gcaoi sin, chuaigh sé siar ar a mhionn don Ukrainian Navy.
                           Bhí sé ina Leas-Cheannasaí ar an Black Sea Fleet de chuid an Russian Federation go dtí Deireadh Fómhair 2015.
                           Leas-Cheannasaí an Pacific Fleet de chuid an Russian Federation agus Leas-Aimiréal.

                           17.3.2014

                           8.

                           Sergey Pavlovych TSEKOV
                           (Сергей Павлович ЦЕКОВ)
                           Serhiy Pavlovych TSEKOV
                           (Сергiй Павлович ЦЕКОВ)

                           Inscne: fireann
                           Dáta breithe: 28.9.1953 nó 28.8.1953
                           Áit bhreithe: Simferopol, an Úcráin

                           Mar Leas-Spéicéir ar Verkhovna Rada na Crimé, thionscain Tsekov, in éineacht le Sergey Aksyonov, briseadh neamhdhleathach rialtas ‘Republic of Crimea’ Fhéinrialaitheach (ARC). Mheall sé Vladimir Konstantinov isteach san iarracht sin, agus bhagair go mbrisfí as a phost é. D’aithin sé go poiblí gurbh iad na Comhaltaí Parlaiminte ón gCrimé ba chúis le cuireadh a thabhairt do shaighdiúirí Rúiseacha seilbh a ghlacadh ar Verkhovna Rada na Crimé. Bhí sé ar dhuine de na chéad Cheannairí sa Chrimé a d’iarr go poiblí go ndéanfaí an Chrimé a ionghabháil isteach sa Rúis.
                           Comhalta den Federation Council of the Russian Federation ó ‘Republic of Crimea’, mar a ghairtear di, ó 2014 i leith, a athcheapadh i mí Mheán Fómhair 2019. Comhalta den Council of the Federation Committee on Foreign Affairs.

                           17.3.2014

                           17.

                           Sergei Vladimirovich ZHELEZNYAK
                           (Сергей Владимирович ЖЕЛЕЗНЯК)

                           Inscne: fireann
                           Dáta breithe: 30.7.1970
                           Áit bhreithe: St Petersburg (dá ngairtí Leningrad tráth), Russian Federation

                           Iar-Leas-Spéicéir ar State Duma Russian Federation.
                           Thacaigh sé go gníomhach le himscaradh fhórsaí na Rúise san Úcráin agus le hionghabháil Crimea. Ba é a bhí i gceannas ar an léirsiú a thacaigh le himscaradh fhórsaí na Rúise san Úcráin.
                           Iar-Leas-Chathaoirleach agus iar-chomhalta den State Duma Committee on International Affairs.
                           Comhalta den Presidium of the General Council of the United Russia party.

                           17.3.2014

                           19.

                           Aleksandr Viktorovich VITKO
                           (Александр Викторович ВИТКО)

                           Inscne: fireann
                           Dáta breithe: 13.9.1961
                           Áit bhreithe: Vitebsk, Belarusian SSR (‘Belarus’ anois)

                           Iar-Cheannasaí ar Chabhlach na Mara Duibhe, Aimiréal.
                           Freagrach as ceannas na bhfórsaí Rúiseacha a bhfuil críoch cheannasach na hÚcráine forghafa acu.
                           Iar-Cheann Foirne agus Céad-Leas-Ardcheannasaí ar Chabhlach na Rúise.

                           17.3.2014

                           27.

                           Alexander Mihailovich NOSATOV
                           (Александр Михайлович НОСАТОВ)

                           Inscne: fireann
                           Dáta breithe: 27.3.1963
                           Áit bhreithe: Sevastopol, PSS na hÚcráine, (an Úcráin anois)

                           Iar-Cheannasaí ar Chabhlach na Mara Duibhe, Aimiréal.
                           Freagrach as ceannas na bhfórsaí Rúiseacha a bhfuil críoch cheannasach na hÚcráine forghafa acu.
                           Aimiréal agus Ceann Phríomhfhoireann Chabhlach na Rúise faoi láthair.

                           21.3.2014

                           32.

                           Leifteanant-Ghinearál Igor Nikolaevich (Mykolayovich) TURCHENYUK
                           (Игорь Николаевич ТУРЧЕНЮК)

                           Inscne: fireann
                           Dáta breithe: 5.12.1959
                           Áit bhreithe: Osh, PSS na Kyrgyz, (an Chirgeastáin anois)

                           Iar-Cheannasaí de facto ar na trúpaí Rúiseacha a imscaradh sa Chrimé, a ndearnadh ionghabháil neamhdhleathach uirthi, (agus dá dtagraíonn an Rúis fós go hoifigiúil dóibh mar ‘mhílístí féinchosanta áitiúla’). Iar-Leas-Cheannasaí ar Cheantar Míleata an Deiscirt tráth.
                           Ceann Cheantar an Deiscirt den Russian National Guard.

                           21.3.2014

                           37.

                           Sergei Ivanovich MENYAILO
                           (Сергей Иванович МЕНЯЙЛО)

                           Inscne: fireann
                           Dáta breithe: 22.8.1960
                           Áit bhreithe: Alagir, North-Ossetian Autonomous SSR, RSFSR (Russian Federation anois)

                           Iar-Ghobharnóir ar chathair Sevastopol, a ndearnadh ionghabháil uirthi, san Úcráin.
                           Iar-Ionadaí Lánchumhachtach d’Uachtarán an Russian Federation don Siberian Federal District. Comhalta de Security Council den Russian Federation.
                           Ceann Northern Ossetia ón 19 Meán Fómhair 2021.

                           29.4.2014

                           38.

                           Olga Fyodorovna KOVITIDI
                           (Ольга Фёдоровна КОВИТИДИ)

                           Inscne: baineann
                           Dáta breithe: 7.5.1962
                           Áit bhreithe: Simferopol, PSS na hÚcráine (an Úcráin anois)

                           Comhalta den Russian Federation Council ón ‘Republic of Crimea’ Féinrialaitheach a ionghabhadh, ó 2014; é athcheaptha in 2019.
                           Comhalta faoi láthair ar an Federation Council Committee on Constitutional Legislation and State Building.

                           29.4.2014

                           50.

                           Vladimir Anatolievich SHAMANOV
                           (Владимир Анатольевич ШАМАНОВ)

                           Inscne: fireann
                           Dáta breithe: 15.2.1957
                           Áit bhreithe: Barnaul, Cónaidhm na Rúise

                           Iar-Cheannasaí ar Thrúpaí Aerbheirthe na Rúise, Coirnéal-Ginearál. Sa phost sinsearach sin dó, tá freagracht air as trúpaí aerbheirthe na Rúise a imscaradh sa Chrimé.
                           Iar-Chathaoirleach ar an Defence Committee of the State Duma of the Russian Federation. Comhalta den State Duma, Committee on Development of the Civil Society.

                           12.5.2014

                           60.

                           Natalia Vladimirovna POKLONSKAYA
                           (Наталья Владимировна ПОКЛОНСКАЯ)

                           Inscne: baineann
                           Dáta breithe: 18.3.1980
                           Áit bhreithe: Mikhailovka, réigiún Voroshilovgrad, PSS na hÚcráine nó Yevpatoria, PSS na hÚcráine (an Úcráin anois)

                           Comhalta den State Duma, tofa ó ‘Republic of Crimea’ Féinrialaitheach, a ionghabhadh go neamhdhleathach.
                           Iarionchúisitheoir, ‘Republic of Crimea’, mar a ghairtear di. Chuir sé an ionghabháil a rinne an Rúis ar an gCrimé chun feidhme go gníomhach.
                           Iar-Leas-Chathaoirleach ar an gCoiste um Ghnóthaí Idirnáisiúnta, comhalta den Choimisiún maidir leis an imscrúdú ar chur isteach eachtrach ar ghnóthaí inmheánacha Chónaidhm na Rúise, comhalta den Choiste um shlándáil agus um dhul i ngleic le héilliú State Duma of the Russian Federation. Tá post aige mar Ambasadóir i gcór taidhleoireachta Chónaidhm na Rúise.

                           12.5.2014

                           62.

                           Aleksandr Yurevich BORODAI
                           (Александр Юрьевич БОРОДАЙ)

                           Inscne: fireann
                           Dáta breithe: 25.7.1972
                           Áit bhreithe: Moscó, Cónaidhm na Rúise

                           Iar-‘Prime Minister of the Donetsk People’s Republic’, mar a ghairtear di, agus é freagrach as na gníomhaíochtaí ‘rialtais’ scarúnaíocha a dhéanann ‘government of the Donetsk People’s Republic’ mar a ghairtear de (e.g. an 8 Iúil 2014, dúirt sé go bhfuil ‘ár n-arm i mbun oibríochta speisialta i gcoinne “faisistithe” de chuid na hÚcráine’), agus shínigh sé an Meabhrán Tuisceana maidir le ‘Novorossiya union’. Tá sé fós gníomhach maidir le tacú le gníomhaíochtaí nó beartais scarúnaíocha; is é atá ina cheann feadhna ar ‘Union of Donbas volunteers’.
                           Cathaoirleach ar an Board of the Union of Volunteers of Donbass. Rannpháirteach go gníomhach in earcú agus in oiliúint ‘saorálaithe’ a cuireadh chun troda in Donbas.
                           Comhalta den State Duma ó mhí Meán Fómhair 2021. D’fhógair sé i mí Dheireadh Fómhair 2021 gur ‘fhórsaí Rúiseacha’ iad na fórsaí scarúnaíocha in Oirthear na hÚcráine.

                           12.7.2014

                           65.

                           Alexander KHRYAKOV
                           Aleksandr Vitalievich KHRYAKOV
                           (Александр Витальевич ХРЯКОВ)
                           Oleksandr Vitaliyovych KHRYAKOV
                           (Олександр Вiталiйович ХРЯКОВ)

                           Inscne: fireann
                           Dáta breithe: 6.11.1958
                           Áit bhreithe: Donetsk, an Úcráin

                           Iar-‘Aire Faisnéise agus Ollchumarsáide’, mar a ghairtear de, de chuid ‘Donetsk People’s Republic’. Comhalta faoi láthair de Choiste ‘People’s Council’ an ‘Donetsk People’s Republic’, mar a ghairtear di, maidir leis an mBuiséad, an tAirgeadas agus an Beartas Eacnamaíoch. Fós ag tacú go gníomhach leis na gníomhaíochtaí scarúnaíocha in Oirthear na hÚcráine.

                           12.7.2014

                           66.

                           Marat Faatovich BASHIROV
                           (Марат Фаатович БАШИРОВ)

                           Inscne: fireann
                           Dáta breithe: 20.1.1964
                           Áit bhreithe: Izhevsk, Cónaidhm na Rúise

                           Iar-‘Prime Minister of the Council of Ministers of the Luhansk People’s Republic’ mar a ghairtear de, arna dhearbhú an 8 Iúil 2014.
                           Freagrach as gníomhaíochtaí scarúnaíochta ‘rialtasacha’‘government of the Luhansk People’s Republic ’ mar a ghairtear di.
                           Faoi láthair, tá sé ina eolaí polaitiúil san Institiúid um Bainistíocht Cumarsáide agus is é Stiúrthóir an Lárionaid um Staidéar ar Fhadhbanna Córas Smachtbhannaí Idirnáisiúnta.
                           Tá sé ag tacú le struchtúir scarúnaíochta an ‘Luhansk People’s Republic ’ mar a ghairtear di i gcónaí.

                           12.7.2014

                           77.

                           Boris Vyacheslavovich GRYZLOV
                           (Борис Вячеславович ГРЫЗЛОВ)

                           Inscne: fireann
                           Dáta breithe: 15.12.1950
                           Áit bhreithe: Vladivostok, Cónaidhm na Rúise

                           Iar-bhuanchomhalta den Security Council den Russian Federation. Mar chomhalta den Chomhairle Slándála, a chuireann comhairle ar fáil maidir le gnóthaí slándála náisiúnta agus a chomhordaíonn na gnóthaí sin, bhí baint aige le beartas Rialtas na Rúise a mhúnlú, ar bagairt é ar iomláine chríochach, ar cheannasacht agus ar neamhspleáchas na hÚcráine.
                           Tá sé fós ina chathaoirleach ar Ardchomhairle na Rúise agus ina ionadaí lánchumhachtach ag Cónaidhm na Rúise sa Ghrúpa Teagmhála maidir leis an staid san Úcráin a réiteach.
                           Cathaoirleach ar Bhord Stiúrthóirí Tactical Missiles Corporation JSC, fiontar ar leis an Stát é.

                           25.7.2014

                           79.

                           Mikhail Vladimirovich DEGTYARYOV/DEGTYAREV
                           (Михаил Владимирович ДЕГТЯРËВ)

                           Inscne: fireann
                           Dáta breithe: 10.7.1981
                           Áit bhreithe: Kuibyshev (Samara), Cónaidhm na Rúise

                           Iarchomhalta den State Duma.
                           Mar chomhalta den Duma, d’fhógair sé oscailt fhoirmiúil ‘de facto embassy’ de ‘Donetsk People’s Republic’ (neamhaitheanta), mar a ghairtear de, i Moscó, agus cuidíonn sé leis an mbonn a bhaint d’iomláine chríochach, de cheannasacht agus de neamhspleáchas na hÚcráine, nó cuidíonn sé leis an mbagairt orthu sin.
                           Iar-Chathaoirleach ar an Russian State Duma Committee on Physical Education, Sport and Youth Affairs.
                           Ó 19 Meán Fómhair 2021 i leith, tá sé ina Ghobharnóir ar Khabarovsk Krai.
                           Ó 6 Feabhra 2021 tá sé ina Chomhordaitheoir ar bhrainse réigiúnach Pháirtí Daonlathach Liobrálach na Rúise.

                           25.7.2014

                           84.

                           Fyodor Dmitrievich BEREZIN
                           (Фëдор Дмитриевич БЕРЕЗИН)
                           Fedir Dmytrovych BEREZIN
                           (Федiр Дмитрович БЕРЕЗIН)

                           Inscne: fireann
                           Dáta breithe: 7.2.1960
                           Áit bhreithe: Donetsk, an Úcráin

                           Iar-‘leas-aire cosanta’ mar a ghairtear de, den ‘Donetsk People’s Republic’, mar a ghairtear di. Tá baint aige le Igor Strelkov/Girkin, atá freagrach as gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin. Agus é ag glacadh na cáile sin chuige agus ag gníomhú dó dá réir, thug Berezin tacaíocht do ghníomhaíochtaí agus do bheartais a bhaineann an bonn d’iomláine chríochach, de cheannasacht agus de neamhspleáchas na hÚcráine. Tá sé fós ag tacú go gníomhach le gníomhaíochtaí nó beartais scarúnaíocha. Comhalta den ‘People’s Council’ den ‘Donetsk People’s Republic’, mar a ghairtear de. Cathaoirleach reatha ar Bhord Aontas Scríbhneoirí DNR.

                           25.7.2014

                           98.

                           Miroslav Vladimirovich RUDENKO
                           (Мирослав Владимирович РУДЕНКО)
                           Myroslav Volodymyrovych RUDENKO
                           (Мирослав Володимирович РУДЕНКО)

                           Inscne: fireann
                           Dáta breithe: 21.1.1983
                           Áit bhreithe: Debaltsevo, an Úcráin

                           Tá baint aige leis an ‘Donbass People’s Militia’. Tá sé ráite aige, inter alia, go leanfaidh siad ar aghaidh leis an troid sa chuid eile den tír. Dá bhrí sin, thacaigh Rudenko le gníomhaíochtaí agus beartais a bhaineann an bonn d’iomláine chríochach, de cheannasacht agus de neamhspleáchas na hÚcráine. Comhalta den ‘People’s Council of the Donetsk People’s Republic’, mar a ghairtear di, maidir leis an Oideachas, an Eolaíocht agus an Cultúr.

                           12.9.2014

                           108.

                           Vladimir Abdualiyevich VASILYEV
                           (Владимир Абдуалиевич ВАСИЛЬЕВ)

                           Inscne: fireann
                           Dáta breithe: 11.8.1949
                           Áit bhreithe: Klin, réigiún Mhoscó, Cónaidhm na Rúise

                           Iar-Leas-Spéicéir den State Duma. An 20 Márta 2014, vótáil sé i bhfabhar dréacht-Dlí Bunreachtúil Cónaidhme ‘on the acceptance into the Russian Federation of the “Republic of Crimea” agus foirmiú, laistigh den Russian Federation, eintiteas nua cónaidhme — “Republic of Crimea” agus an “City of Federal Status Sevastopol”’.
                           Iarcheann ar an Republic of Dagestan. Iarchomhairleoir ag Uachtarán Chónaidhm na Rúise.
                           Comhalta den State Duma agus ceannaire an United Russia faction ag an State Duma.

                           12.9.2014

                           114.

                           Igor Vladimirovich LEBEDEV
                           (Игорь Владимирович ЛЕБЕДЕВ)

                           Inscne: fireann
                           Dáta breithe: 27.9.1972
                           Áit bhreithe: Moscó, Cónaidhm na Rúise

                           Iarchomhalta den State Duma. Iar-Leas-Spéicéir, an State Duma. An 20 Márta 2014, vótáil sé i bhfabhar dréacht-Dlí Bunreachtúil Cónaidhme maidir le ‘on the acceptance into the Russian Federation of the “Republic of Crimea” and the formation within the Russian Federation of new federal subjects – the ‘Republic of Crimea’ and the City of Federal Status Sevastopol’.

                           12.9.2014

                           119.

                           Alexander Mikhailovich BABAKOV
                           (Aлександр Михайлович БАБАКОВ)

                           Inscne: fireann
                           Dáta breithe: 8.2.1963
                           Áit bhreithe: Chisinau, Moldavian SSR (Republic of Moldova anois)

                           Iar-Chomhalta den Federation Council of the Russian Federation. Comhalta den Committee on Foreign Affairs. Comhalta ar leith de ‘United Russia’ agus fear gnó a bhfuil infheistíocht mhór déanta aige san Ucráin agus i gCrimé.
                           An 20 Márta 2014, vótáil sé i bhfabhar dréacht-Dlí Bunreachtúil Cónaidhme ‘on the acceptance into the Russian Federation of the “Republic of Crimea” and the formation within the Russian Federation of new federal subjects – the “Republic of Crimea” and the City of federal status of Sevastopol’.
                           Tar éis do na páirtithe polaitíochta – ‘A Just Russia’, ‘For Truth’ agus ‘Patriots of Russia’ a bheith cumasctha, ceapadh Babakov ina Rúnaí ar an Presidium ar Central Council an eintitis chumaiscthe.
                           Comhalta den State Duma, comhalta den Choimisiún um Fhuinneamh, tacaíocht do FBManna, Gnóthaí Chomhlathas na Stát Neamhspleách (CIS), comhtháthú Eoráiseach agus tacaíocht do chomhthírigh.

                           12.9.2014

                           121.

                           Oleg Konstantinovich AKIMOV (ar a dtugtar freisin Oleh AKIMOV)
                           (Олег Константинович АКИМОВ)
                           Oleh Kostiantynovych AKIMOV
                           (Олег Костянтинович АКIМОВ)

                           Inscne: fireann
                           Dáta breithe: 15.9.1981
                           Áit bhreithe: Luhansk, an Úcráin

                           Comhalta de chuid ‘Aontas Eacnamaíoch Luhansk’ i ‘National Council’ an ‘Luhansk People’s Republic’. Sheas sé mar iarrthóir sna ‘toghcháin’, mar a ghairtear díobh, ar an 2 Samhain 2014, don phost mar ‘Head’, mar a ghairtear de, ar an ‘Luhansk People’s Republic’. Bhí na ‘toghcháin’ sin ina sárú ar dhlí na hÚcráine agus, dá bhrí sin, bhí siad neamhdhleathach. Iar-‘Cheann’ ar an ‘Federation of Trade Unions’, mar a ghairtear di. Comhalta den ‘People’s Council’ de chuid an ‘Luhansk People’s Republic’, mar a ghairtear di. Cathaoirleach reatha Bhord na hEagraíochta Poiblí Idir-réigiúnaí ‘Union of Lugansk Communities’, a dhéanann ionadaíocht ar son an Choiste Lánpháirtíochta ‘Russia-Donbass’.
                           Agus é ag glacadh na cáile sin chuige agus ag gníomhú dó sa cháil sin, agus é ag glacadh páirte go foirmiúil mar iarrthóir sna ‘toghcháin’ neamhdhleathacha, tá tacaíocht ghníomhach tugtha aige, dá bhrí sin, do ghníomhaíochtaí agus do bheartais a bhaineann an bonn d’iomláine chríochach, de cheannasacht agus de neamhspleáchas na hÚcráine, agus a dhíchobhsaigh an Úcráin a thuilleadh.
                           Tacaíonn sé go gníomhach le gníomhaíochtaí nó beartais a bhaineann an bonn d’iomláine chríochach, de cheannasacht agus de neamhspleáchas na hÚcráine.

                           29.11.2014

                           131.

                           Yevgeniy Vyacheslavovich ORLOV (ar a dtugtar freisin Yevhen Vyacheslavovych ORLOV)
                           (Евгений Вячеславович ОРЛОВ)

                           Inscne: fireann
                           Dáta breithe: 10.5.1980 nó 21.10.1983
                           Áit bhreithe: Snezhnoye, Donetsk oblast, an Úcráin
                           г. Снежное, Донецкой области, Украина

                           Iar-Chomhalta de ‘National Council’ an ‘Donetsk People’s Republic’, mar a ghairtear di. Iarchathaoirleach ar an ngluaiseacht phoiblí dar teideal ‘Free Donbass’.
                           Agus é ag glacadh na cáile sin chuige agus ag gníomhú dó sa cháil sin, tá tacaíocht ghníomhach tugtha aige, dá bhrí sin, do ghníomhaíochtaí agus do bheartais a bhaineann an bonn d’iomláine chríochach, de cheannasacht agus de neamhspleáchas na hÚcráine, agus a dhíchobhsaigh an Úcráin a thuilleadh.
                           Iar-Leas-Chathaoirleach an DNR National Assembly Committee on Industry and Trade.

                           29.11.2014

                           137.

                           Eduard Aleksandrovich BASURIN
                           (Эдуард Александрович БАСУРИН)
                           Eduard Oleksandrovych BASURIN
                           (Едуард Олександрович БАСУРIН)

                           Inscne: fireann
                           Dáta breithe: 27.6.1966
                           Áit bhreithe: Donetsk, an Úcráin

                           Urlabhraí agus Leas-Cheann de chuid ‘People’s Militia’‘Donetsk People’s Republic’, mar a ghairtear di.
                           Agus é ag glacadh na cáile sin chuige agus ag gníomhú dó sa cháil sin, tá tacaíocht ghníomhach tugtha aige, dá bhrí sin, do ghníomhaíochtaí agus do bheartais a bhaineann an bonn d’iomláine chríochach, de cheannasacht agus de neamhspleáchas na hÚcráine, agus a dhíchobhsaigh an Úcráin a thuilleadh.
                           Leas-Cheann agus ionadaí oifigiúil ‘People’s Militia Department of the DPR.’

                           16.2.2015

                           140.

                           Sergey Yurevich KUZOVLEV (ar a dtugtar freisin IGNATOV, TAMBOV)
                           (КУЗОВЛЕВ Сергей Юрьевич (ar a dtugtar freisin Сергей; ИГНАТОВ, ТAMБOB)

                           Inscne: fireann
                           Dáta breithe: 7.1.1967
                           Áit bhreithe: Michurinsk, Tambov oblast, Cónaidhm na Rúise
                           Мичуринск, Тамбовская область, Российская Федерация

                           Iar-‘Ard-Cheannasaí’, mar a ghairtear de, ar ‘Luhansk People’s Republic’, mar a ghairtear di.
                           Agus é ag glacadh na cáile sin chuige agus ag gníomhú dó sa cháil sin, tá tacaíocht ghníomhach tugtha aige, dá bhrí sin, do ghníomhaíochtaí agus do bheartais a bhaineann an bonn d’iomláine chríochach, de cheannasacht agus de neamhspleáchas na hÚcráine, agus a dhíchobhsaigh an Úcráin a thuilleadh.
                           Iar-Cheannasaí ar an 8ú hArm de chuid Fhórsa Armtha na Rúise. Ceann Foirne agus Céad-Leas-Cheannasaí ar Dhúiche Mhíleata an Deiscirt de chuid na Rúise.

                           16.2.2015

                           149.

                           Andrei Valeryevich KARTAPOLOV
                           (Андрей Валерьевич КАРТAПOЛOВ)

                           Inscne: fireann
                           Dáta breithe: 9.11.1963
                           Áit Bhreithe: Iar-Phoblacht Dhaonlathach na Gearmáine

                           Iar-Cheannasaí ar Limistéar Míleata an Iarthair. Iar-Stiúrthóir na Príomh-Roinne Oibríochtaí agus leas-cheann Fhoireann Ghinearálta Fhórsaí Armtha Chónaidhm na Rúise. Rannpháirteach go gníomhach i bhfeachtas míleata fhórsaí na Rúise san Úcráin a mhúnlú agus a chur chun feidhme.
                           De réir ghníomhaíochtaí dearbhaithe na foirne ginearálta, trí rialú oibriúcháin a fheidhmiú ar na fórsaí armtha, bhí sé rannpháirteach go gníomhach i múnlú agus i gcur chun feidhme bheartas rialtas na Rúise lena gcuirtear iomláine chríochach, ceannasacht agus neamhspleáchas na hÚcráine i mbaol.
                           An tIar-Leas-Aire Cosanta.
                           Comhalta State Duma ón 19 Meán Fómhair 2021 i leith.

                           16.2.2015

                           152.

                           Ruslan Ismailovich BALBEK
                           (Руслан Исмаилович БАЛЬБЕК)

                           Inscne: fireann
                           Dáta breithe: 28.8.1977
                           Áit bhreithe: Bekabad, PSS na hÚisbéiceastáine (an Úisbéiceastáin anois)

                           Iar-Chomhalta State Duma, tofa ó ‘Republic of Crimea’ Fhéinrialaitheach, a ionghabhadh go neamhdhleathach.
                           Iar-Leas-Chathaoirleach ar Choiste an Dúma um Ghnóthaí Eitneacha.
                           In 2014, ceapadh Balbek ina Leas-Chathaoirleach ar Chomhairle na nAirí de chuid ‘Republic of Crimea’, mar a ghairtear di, agus bhí sé ag obair sa cháil sin chun leithinis na Crimé, a ndearnadh ionghabháil neamhdhleathach uirthi, a chomhtháthú i gCónaidhm na Rúise, ar ina leith a bronnadh bonn air ‘I ngeall ar “Republic of Crimea” a Chosaint’. Thacaigh sé le hionghabháil na Crimé i ráitis phoiblí, lena n-áirítear ar a phróifíl ar shuíomh gréasáin na Rúise Aontaithe (brainse na Crimé) agus in alt preasa a foilsíodh ar shuíomh gréasáin NTV an 3 Iúil 2016.

                           9.11.2016

                           154.

                           Dmitry Anatolievich BELIK
                           (Дмитрий Анатольевич БЕЛИК)

                           Inscne: fireann
                           Dáta breithe: 17.10.1969
                           Áit bhreithe: Kula r. Ust-Yansky district, Yakut Autonomous SSR (Cónaidhm na Rúise anois)

                           Comhalta State Duma, tofa ó chathair Sevastopol, a ionghabhadh go neamhdhleathach.
                           Comhalta de Choiste an Dúma um Ghnóthaí Idirnáisiúnta.
                           Mar chomhalta d’údarás bardasach Sevastopol ó mhí Feabhra go mí an Mhárta 2014, thacaigh sé le gníomhaíochtaí ‘Méara na nDaoine’, mar a ghairtear de, Alexei Chaliy. D’admhaigh sé go poiblí go raibh sé rannpháirteach in imeachtaí 2014 as ar eascair ionghabháil neamhdhleathach na Crimé agus Sevastopol, rud ar chosain sé go poiblí, lena n-áirítear ar a shuíomh gréasáin pearsanta agus in agallamh a foilsíodh an 21 Feabhra 2016 ar shuíomh gréasáin nation-news.ru.
                           Mar thoradh ar a rannpháirtíocht i bpróiseas na hionghabhála bronnadh ordú den dara céim de chuid Stáit na Rúise “For Merit to the Fatherland – second degree’ air.

                           9.11.2016

                           155.

                           Andrei Dmitrievich KOZENKO
                           (Андрей Дмитриевич КОЗЕНКО)

                           Inscne: fireann
                           Dáta breithe: 3.8.1981
                           Áit bhreithe: Simferopol, PSS na hÚcráine (an Úcráin anois)

                           Iar-Chomhalta State Duma, tofa ó ‘Republic of Crimea’ Fhéinrialaitheach, a ionghabhadh go neamhdhleathach.
                           Iar-Chomhalta de Choiste an Dúma um Margaí Airgeadais.
                           I mí an Mhárta 2014, ceapadh an tUasal Kozenko ina Leas-Chathaoirleach ar Chomhairle Stáit ‘Republic of Crimea’, mar a ghairtear di. D’admhaigh sé go poiblí go raibh sé rannpháirteach in imeachtaí 2014 as ar eascair ionghabháil neamhdhleathach na Crimé agus Sevastopol, rud ar chosain sé go poiblí, lena n-áirítear in agallamh a foilsíodh ar shuíomh gréasáin gazetacrimea.ru an 12 Márta 2016. Bhronn na ‘húdaráis’ áitiúla bonn air ‘I ngeall ar “Republic of Crimea” a chosaint’ as ucht a bheith rannpháirteach i bpróiseas na hionghabhála.

                           9.11.2016

                           156.

                           Svetlana Borisovna SAVCHENKO
                           (Светлана Борисовна САВЧЕНКО)

                           Inscne: baineann
                           Dáta breithe: 24.6.1965
                           Áit bhreithe: Belogorsk, PSS na hÚcráine (an Úcráin anois)

                           Iar-Chomhalta State Duma, tofa ó ‘Republic of Crimea’ Fhéinrialaitheach, a ionghabhadh go neamhdhleathach.
                           Iar-Chomhalta de Choiste an Dúma um Chultúr.
                           Tá sí ina comhalta d’Ardchomhairle ‘Republic of Crimea’ Fhéinrialaitheach ó 2012 i leith agus amhail ó mhí an Mhárta 2014 thacaigh sí le comhtháthú na Crimé agus Sevastopol, a ionghabhadh go neamhdhleathach, i gCónaidhm na Rúise. I mí Mheán Fómhair 2014, toghadh Svetlana Borisovna Savchenko ar Chomhairle Stáit ‘Republic of Crimea’, mar a ghairtear di. Chosain sí ionghabháil neamhdhleathach na Crimé agus Sevastopol go mion minic i ráitis phoiblí, lena n-áirítear in agallaimh a foilsíodh ar shuíomh gréasáin c-pravda.ru an 2 Aibreán 2016 agus an 20 Lúnasa 2016. Bhronn ‘údaráis’‘Phoblacht na Crimé’ ordú Stáit na Rúise ‘For duties to the motherland’ – céim II uirthi in 2014 agus an t-ordú ‘I ngeall ar dhílseacht don dualgas’ uirthi in 2015.

                           9.11.2016

                           157.

                           Pavel Valentinovich SHPEROV
                           (Павел Валентинович ШПЕРОВ)

                           Inscne: fireann
                           Dáta breithe: 4.7.1971
                           Áit bhreithe: Simferopol, PSS na hÚcráine (an Úcráin anois)

                           Iar-Chomhalta State Duma, tofa ó ‘Republic of Crimea’ Fhéinrialaitheach, a ionghabhadh go neamhdhleathach.
                           Iar-Chomhalta de Choiste an Dúma um Ghnóthaí Chomhlathas na Stát Neamhspleách, um lánpháirtiú Eoráiseach agus um chaidreamh le comhthírigh.
                           I mí Mheán Fómhair 2014, toghadh Shperov ar Chomhairle Stáit ‘Republic of Crimea’, mar a ghairtear di.
                           D’admhaigh sé go poiblí, lena n-áirítear in agallamh a foilsíodh ar shuíomh gréasáin ldpr-rk.ru an 3 Meán Fómhair 2016, go raibh ról aige in imeachtaí 2014 as ar eascair ionghabháil neamhdhleathach na Crimé agus Sevastopol agus go háirithe go raibh ról aige i ndáil leis an reifreann neamhdhleathach ar ionghabháil neamhdhleathach na leithinse a eagrú.

                           9.11.2016

                           162.

                           Inna Nikolayevna GUZEYEVA
                           (Инна Николаевна ГУЗЕЕВА)
                           Inna Nikolayevna GUZEEVA
                           (Инна Николаевна ГУЗЕЕВА)
                           Inna Mykolayivna HUZIEIEVA
                           (Iнна Миколаївна ГУЗЄЄВА)

                           Inscne: baineann
                           Dáta breithe: 20.5.1971
                           Áit bhreithe: An Chrimé, an Úcráin

                           Leas-Chathaoirleach Choimisiún Toghcháin na Crimé. Sa cháil sin, ghlac sí páirt in eagrú thoghcháin uachtaránachta na Rúise an 18 Márta 2018, na dtoghchán réigiúnach agus áitiúil a tionóladh an 8 Meán Fómhair 2019 agus in eagrú thoghcháin an Duma i mí Mheán Fómhair 2021 sa Chrimé agus in Sevastopol a ionghabhadh go neamhdhleathach, agus ar an gcaoi sin, thacaigh sí go gníomhach le beartais a bhaineann an bonn d’iomláine chríochach, de cheannasacht agus de neamhspleáchas na hÚcráine agus chuir sí na beartais sin chun feidhme.

                           14.5.2018

                           163.

                           Natalya Ivanovna BEZRUCHENKO/Natalia Ivanovna BEZRUCHENKO
                           (Наталья Ивановна БЕЗРУЧЕНКО)
                           Nataliya Ivanivna BEZRUCHENKO
                           (Наталiя Iванiвна БЕЗРУЧЕНКО)

                           Inscne: baineann
                           Dáta breithe: 22.8.1979
                           Áit bhreithe: Simferopol, an Chrimé, an Úcráin

                           Rúnaí Choimisiún Toghcháin na Crimé. Sa cháil sin, ghlac sí páirt in eagrú thoghcháin uachtaránachta na Rúise an 18 Márta 2018, na dtoghchán réigiúnach agus áitiúil a tionóladh an 8 Meán Fómhair 2019 agus in eagrú thoghcháin an Duma i mí Mheán Fómhair 2021 sa Chrimé agus in Sevastopol a ionghabhadh go neamhdhleathach, agus ar an gcaoi sin, thacaigh sí go gníomhach le beartais a bhaineann an bonn d’iomláine chríochach, de cheannasacht agus de neamhspleáchas na hÚcráine agus chuir sí na beartais sin chun feidhme.

                           14.5.2018

                           167.

                           Olga Valerievna POZDNYAKOVA/Olga Valeryevna POZDNYAKOVA
                           (Ольга Валерьевна ПОЗДНЯКОВА)
                           Olga Valeriyivna POZDNYAKOVA
                           (Ольга Валерiївна ПОЗДНЯКОВА)

                           Inscne: baineann
                           Dáta breithe: 30.3.1982
                           Áit bhreithe: Shakhty, Oblast Rostov, APSS (Cónaidhm na Rúise anois)

                           Iar-‘Cathaoirleach’ ar ‘Central Electoral Commission’‘Donetsk People’s Republic’, mar a ghairtear di. Sa cháil sin, ghlac sí páirt in eagrú ‘toghcháin’, mar a ghairtear díobh, an 11 Samhain 2018 i ‘Donetsk People’s Republic’, mar a ghairtear di, agus, ar an gcaoi sin, thacaigh sí go gníomhach le gníomhaíochtaí agus le beartais a bhaineann an bonn d’iomláine chríochach, de cheannasacht agus de neamhspleáchas na hÚcráine, agus a dhíchobhsaigh an Úcráin a thuilleadh agus chuir sí na gníomhaíochtaí agus na beartais sin chun feidhme.
                           Iar-Cheann na Stiúrthóireachta um Beartas Intíre laistigh de riarachán ‘Head of the Donetsk People’s Republic’, mar a ghairtear de.

                           10.12.2018

                           183.

                           Aleksandr Vladimirovich DVORNIKOV
                           (Александр Владимирович ДВОРНИКОВ)

                           Inscne: fireann; Dáta breithe: 22.8.1961
                           Áit bhreithe: Ussuriysk, Primorskiy Krai, Cónaidhm na Rúise

                           Ceannasaí Cheantar Míleata an Deiscirt d’Fhórsaí Armtha na Rúise, Ginearál an Airm agus is é a bhí freagrach as fórsaí míleata sa réigiún, lena n-áirítear an Chrimé agus Sevastopol, a ionghabhadh go neamhdhleathach. Sa cháil sin dó, is é a bhí freagrach as gníomhaíochtaí Chabhlach na Mara Duibhe agus fórsaí míleata eile ó Chónaidhm na Rúise i gcoinne na hÚcráine an 25 Samhain 2018, rud a d’fhág nár fhéad soithí na hÚcráine dul a fhad lena gcósta féin ar Mhuir Mheoid, rud a bhain an bonn d’iomláine chríochach agus de cheannasacht na hÚcráine agus a bhain an bonn de shlándáil na hÚcráine trí chur as do ghluaiseachtaí agus inoibritheacht shoithí cabhlaigh na hÚcráine.
                           Ina theannta sin, thacaigh na gníomhartha sin le hionghabháil neamhdhleathach a dhéanamh ar leithinis na Crimé isteach i gCónaidhm na Rúise.

                           15.3.2019

                           184.

                           Sergei Andreevich DANILENKO
                           (Сергей Андреевич ДАНИЛЕНКО)

                           Inscne: fireann
                           Dáta breithe: 14.3.1960
                           Áit bhreithe: Krasnodar, APSS (Cónaidhm na Rúise anois)

                           Iar-Cheann an Sevastopol Electoral Commission. Sa cháil seo, ghlac sé páirt i reáchtáil na dtoghchán áitiúil an 8 Meán Fómhair 2019 i gcathair Sevastopol, a ndearnadh ionghabháil neamhdhleathach uirthi, agus ar an gcaoi sin thacaigh sé go gníomhach le gníomhaíochtaí agus chuir sé beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine, nó ar bagairt iad na gníomhaíochtaí nó na beartais sin ar an méid sin.

                           28.1.2020

                           185.

                           Lidia Aleksandrovna BASOVA
                           (Лидия Александровна БАСОВА)
                           Lidiya Oleksandrivna BASOVA
                           (Лiдiя Олександрiвна БАСОВА)

                           Inscne: baineann
                           Dáta breithe: 1972

                           Iar-Leas-Cheann an Sevastopol Electoral Commission. Sa cháil sin, ghlac sí páirt i reáchtáil na dtoghchán áitiúil an 8 Meán Fómhair 2019 i gcathair Sevastopol, a ndearnadh ionghabháil neamhdhleathach uirthi, agus ar an gcaoi sin thacaigh sí go gníomhach le gníomhaíochtaí agus chuir sí beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine, nó ar bagairt iad na gníomhaíochtaí nó na beartais sin ar an méid sin.

                           28.1.2020

                           192.

                           Leonid Kronidovich RYZHENKIN
                           (Леонид Кронидович РЫЖЕНЬКИН)

                           Inscne: fireann
                           Dáta breithe: 10.11.1967
                           Áit bhreithe: ní fios
                           Pasuimhir: 722706177 (in 2015)

                           Iar-Leas-Ard-Stiúrthóir ar thionscadail bhonneagair ag Stroigazmontazh (SGM), cuideachta atá i mbun maoirseachta ó 2015 ar thógáil an droichid ar Chaolas Kerch (lena n-áirítear an chuid sin den droichead ar iarnród é) a nascann an Rúis agus leithinis na Crimé a ionghabhadh go neamhdhleathach. Dá bhrí sin, tacaíonn sé le comhdhlúthú leithinis na Crimé a ionghabhadh go neamhdhleathach i gCónaidhm na Rúise, rud a bhaineann an bonn a thuilleadh d’iomláine chríochach, de cheannasacht agus de neamhspleáchas na hÚcráine.

                           1.10.2020”

               Eintitis

                           Ainm

                           Faisnéis aitheantais

                           Cúiseanna

                           Dáta an liostaithe

                           “1.

                           Fiontar Aonadach Stáit de chuid ‘Republic of Crimea’‘Chernomorneftegaz’
                           (ar a dtugtaí PJSC ‘Chernomorneftegaz’ tráth)

                           Prospekt Kirov 52, Simferopol, an Chrimé, an Úcráin 295000
                           пр. Кирова 52, г. Симферополь, Крым, Украина 295000
                           Uimhir theileafóin:
                           +7 (3652) 66-70-00
                           +7 (3652) 66-78-00
                           http://gas.crimea.ru/
                           office@chernomorneftegaz.ru
                           Cláruimhir: 1149102099717

                           An 17 Márta 2014, ghlac ‘Parlaimint na Crimé’ rún á dhearbhú go rabhthas tar éis sócmhainní de chuid Chernomorneftegaz a ghabháil thar ceann ‘Republic of Crimea’. Tá ‘údaráis’ na Crimé, más ea, tar éis an fiontar a choigistiú a mhórán nó a bheagán. An 29 Samhain 2014, athchláraíodh mar Institiúid Aonadach Stáit de chuid ‘Republic of Crimea’ é i.e. ‘Chernomorneftegaz’ (Государственное унитарное предприятие Республики Крым ‘Черноморнефтегаз’). Bunaitheoir: Aireacht Breosla agus Fuinnimh ‘Republic of Crimea’ (Министерство топлива и энергетики ‘Республики Крым’).

                           12.5.2014

                           19.

                           An institiúid bhuiséadach stáit fheidearálach don eolaíocht agus taighde darb ainm ‘All- Russia national scientific research institute for wine growing and wine making “Magarach” Russian Academy of Sciences’
                           Федеральное государственное бюджетное учреждение науки ‘Всероссийский национальный научно-исследовательский институт виноградарства и виноделия “Магарач” РАН’
                           (Ar a dtugtaí an ‘State Unitary Enterprise of the ‘Republic of Crimea’‘National Institute of Wine “Magarach” tráth’
                           Ar a dtugtaí an ‘State enterprise “Magarach” of the national institute of wine’ tráth
                           ‘Государственное предприятие Агрофирма “Магарач” Национального института винограда и вина “Магарач”’
                           Gosudarstvenoye predpriyatiye Agrofirma ‘Magarach’ nacionalnogo instituta vinograda i vina ‘Magarach’)

                           298600, Kirov Street 31, Yalta, an Chrimé, an Úcráin
                           298600, ул. Кирова, 31, г. Ялта, Крым, Украина
                           priemnaya@magarach-institut.ru
                           www.magarach-institut.ru
                           +7(3654) 32-05-91
                           Cláruimhir: 1159102130857

                           Aistríodh úinéireacht an eintitis de shárú ar dhlí na hÚcráine. An 9 Aibreán 2014, ghlac ‘Uachtarán Pharlaimint na Crimé’ cinneadh Uimhir 1991-6/14 ‘Maidir leis na leasuithe a rinneadh ar an Rún ó Chomhairle Stáit ‘Republic of Crimea’ an 26 Márta 2014 Uimhir 1836-6/14 ‘Maidir le náisiúnú a dhéanamh ar mhaoin de chuid fiontar, institiúidí, agus comhlachtaí sa choimpléasc agra-thionsclaíoch, suite sa limistéar ‘Republic of Crimea’ inar dearbhaíodh go rabhthas tar éis sócmhainní de chuid an fhiontair stáit ‘Gosudarstvenoye predpriyatiye Agrofirma “Magarach” nacionalnogo instituta vinograda i vina “Magarach”’ a ghabháil thar ceann ‘Republic of Crimea’. Tá ‘údaráis’ na Crimé, más ea, tar éis an fiontar a choigistiú a mhórán nó a bheagán.
                           Athchláraíodh é an 15 Eanáir 2015 mar ‘State Unitary Institution of the “Republic of Crimea” National Institute of Wine “Magarach”’.
                           (Государственное бюджетное учреждение ‘Республики Крым’‘Национальный научно исследовательский институт винограда и вина “Магарач”’). Bunaitheoir: Aireacht Talmhaíochta ‘Republic of Crimea’ (Министерство топлива и энергетики ‘Республики Крым’).
                           An 9 Feabhra 2015, rinneadh Federal Budgetary scientific facility ‘All-Russia scientific-research institute of viticulture and winemaking ‘Magarach’”, Russian Academy of Sciences, as an State Unitary Enterprise of the ‘Republic of Crimea’‘National Institute of Wine “Magarach”’.

                           25.7.2014

                           20.

                           Cuideachta chomhstoic ‘Sparkling wine plant “Novy Svet”’
                           Aкционерное общество ‘Завод шампанских вин “Новый Свет”’
                           Ar a dtugtaí State unitary enterprise of the “Republic of Crimea”“Sparkling wine plant ‘Novy Svet’ tráth’
                           Государственное унитарное предприятие Республики Крым ‘Завод шампанских вин ‘Новый Свет’
                           Gosudarstvennoye unitarnoye predpriyatiye Respubliki Krym ‘Zavod shampanskykh vin ‘Novy Svet’ agus mar ‘State enterprise sparkling wine plant ‘Novy Svet’
                           Государственное предприятие Завод шампанских вин ‘Новый свет’ (Gosudarstvenoye predpriyatiye Zavod shampanskykh vin ‘Novy Svet’)

                           298032, Crimea, Sudak, Novy Svet, str. Shalapina 1.
                           298032, Крым, г. Судак, пгт. Новый Свет, ул. Шаляпина, д. 1
                           +7-(365) 663-35-00
                           +7-(365) 663-35-22
                           +7-978-914- 00-10
                           http://nsvet-crimea.ru/
                           Cláruimhir: 1179102021460

                           Aistríodh úinéireacht an eintitis de shárú ar dhlí na hÚcráine. An 9 Aibreán 2014, ghlac ‘Uachtarán Pharlaimint na Crimé’ cinneadh Uimhir 1991-6/14 ‘Maidir leis na leasuithe a rinneadh ar an Rún ó Chomhairle Stáit ‘Republic of Crimea’ an 26 Márta 2014 Uimhir 1836-6/14 ‘Maidir le náisiúnú a dhéanamh ar mhaoin de chuid fiontar, institiúidí, agus comhlachtaí sa choimpléasc agra thionsclaíoch, suite sa limistéar ‘Republic of Crimea’ inar dearbhaíodh go rabhthas tar éis sócmhainní de chuid ‘Zavod shampanskykh vin Novy Svet’ a ghabháil thar ceann ‘Republic of Crimea’.
                           Tá ‘údaráis’ na Crimé, más ea, tar éis an fiontar a choigistiú a mhórán nó a bheagán. An 4 Eanáir 2015, athchláraíodh mar State Unitary Enterprise of the ‘Republic of Crimea’ ‘sparkling wine plant ‘Novy Svet’ (Государственное унитарное предприятие Республики Крым ‘Завод шампанских вин ‘Новый Свет’). Bunaitheoir: Aireacht Talmhaíochta ‘Republic of Crimea’ (Министерство топлива и энергетики Республики Крым)
                           Athchláraíodh tar éis í a atheagrú an 29 Lúnasa 2017 mar chuideachta chomhstoic ‘Sparkling wine plant ‘Novy Svet’ (Aкционерное общество ‘Завод шампанских вин “Новый Свет’). Bunaitheoir: Aireacht Talmhaíochta agus Maoine Rialacháin ‘Republic of Crimea’ (Министерство земельных и имущественных отношений Республики Крым).

                           25.7.2014

                           25.

                           Gluaiseacht phoblí ‘Peace to Luhansk Region’ (Mir Luganschine) Общественное движение ‘Мир Луганщине’

                           https://mir-lug.info/
                           Seoladh: Sráid Karl Marx 7, Luhansk, an Úcráin
                           улица Карла Маркса, 7, г. Луганск, Украина
                           info@mir-lug.info

                           ‘Gluaiseacht’ phoiblí a rinne ionadaíocht ar na hiarrthóirí sna ‘toghcháin’, mar a tugadh orthu, i ‘Luhansk People’s Republic’ an 2 Samhain 2014 agus an 11 Samhain 2018. Is sárú iad na ‘toghcháin’ sin ar dhlí na hÚcráine agus iad neamhdhleathach dá réir. Ón 17 Feabhra 2018 i leith, is é Leonid PASECHNIK cathaoirleach na heagraíochta sin agus dá bhrí sin, tá baint aige le duine atá ainmnithe ag an gComhairle.
                           Ó tharla gur ghlac sí páirt sna ‘toghcháin’ neamhdhleathacha sin, thacaigh sí go gníomhach le gníomhaíochtaí agus le beartais a bhaineann an bonn d’iomláine chríochach, de cheannasacht agus de neamhspleáchas na hÚcráine, agus a dhíchobhsaíonn an Úcráin a thuilleadh.

                           29.11.2014

                           26.

                           Gluaiseacht Phoiblí ‘Free Donbass’ (ar a dtugtar freisin ‘Free Donbass’,‘Svobodny Donbass’) Общественное движение ‘Свободньιй Донбасс’

                           http://www.odsd.ru/
                           https://xn--d1aa2an.xn--p1ai/
                           Seoladh:
                           102, Khmelnitsky Ave., Donetsk (office 512)
                           Донецк, пр. Б.Хмельницкого, 102, офис 512
                           press-odsd@yandex.ru

                           ‘Eagraíocht’ phoiblí a rinne ionadaíocht ar na hiarrthóirí sna ‘toghcháin’, mar a tugadh orthu, i ‘Donetsk People’s Republic’ an 2 Samhain 2014 agus an 11 Samhain 2018. Is sárú iad na ‘toghcháin’ sin ar dhlí na hÚcráine agus iad neamhdhleathach dá réir.
                           Ó tharla gur ghlac sí páirt sna ‘toghcháin’ neamhdhleathacha sin, thacaigh sí go gníomhach le gníomhaíochtaí agus beartais a bhaineann an bonn d’iomláine chríochach, de cheannasacht agus de neamhspleáchas na hÚcráine, agus a dhíchobhsaíonn an Úcráin a thuilleadh.

                           29.11.2014

                           33.

                           Prizrak brigade
                           Бригада ‘Призрак’

                           Seoladh: District 50 Year of the USSR, 18; c. of Kirovsk
                           https://vk.com/battalionprizrak
                           mail@prizrak.info
                           +38 (072) 199-86-39

                           Grúpa scarúnaíoch armtha a thacaigh go gníomhach le gníomhaíochtaí agus beartais a bhaineann an bonn d’iomláine chríochach, de cheannasacht agus de neamhspleáchas na hÚcráine, agus a dhíchobhsaíonn an Úcráin a thuilleadh.
                           Cuid den ‘2nd Army Corps’, mar a ghairtear de, de chuid ‘Lugansk People’s Republic’.
                           Dá ngairtear ‘14th Motorized Rifle Battalion’ freisin.
                           Mar chuid de Daon-Mhílíste de ‘Luhansk People’s Republic’, mar a ghairtear de.

                           16.2.2015”


title: Cinneadh (AE) 2022/426 ón gComhairle an 14 Márta 2022 lena n-údaraítear tús a chur leis an gcaibidlíocht i ndáil le comhaontú stádais idir an tAontas Eorpach agus Poblacht na Moldóive maidir le gníomhaíochtaí oibríochtúla arna ndéanamh ag an nGníomhaireacht Eorpach um an nGarda Teorann agus Cósta i bPoblacht na Moldóive

text:
                  15.3.2022

                  GA

                  Iris Oifigiúil an Aontais Eorpaigh

                  L 87/22

         CINNEADH (AE) 2022/426 ÓN gCOMHAIRLE
         an 14 Márta 2022
         lena n-údaraítear tús a chur leis an gcaibidlíocht i ndáil le comhaontú stádais idir an tAontas Eorpach agus Poblacht na Moldóive maidir le gníomhaíochtaí oibríochtúla arna ndéanamh ag an nGníomhaireacht Eorpach um an nGarda Teorann agus Cósta i bPoblacht na Moldóive
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe pointí (b) agus (d) d’Airteagal 77(2), pointe (c) d’Airteagal 79(2), agus Airteagal 218(3) agus (4) de,
         Ag féachaint don mholadh ón gCoimisiún Eorpach,
         De réir an méid seo a leanas:

                     (1)

                     Is gá comhlántacht a áirithiú le cláir ábhartha arna gcistiú ag an Aontas Eorpach, go háirithe Misean Cúnaimh Teorann an Aontais Eorpaigh chuig an Moldóiv agus chuig an Úcráin (EUBAM) agus “EU4Bord Security”.

                     (2)

                     In imthosca ina bhfuil gá le foirne bainistithe teorainneacha ó bhuanchór an Gharda Teorann agus Cósta Eorpaigh a imscaradh chuig tríú tír ina bhfeidhmeoidh baill na bhfoirne cumhachtaí feidhmiúcháin, iarrtar, le hAirteagal 73(3) de Rialachán (AE) 2019/1896 ó Pharlaimint na hEorpa agus ón gComhairle (1) maidir leis an nGarda Teorann agus Cósta Eorpach, comhaontú stádais a thabhairt i gcrích ag an Aontas leis an tríú tír lena mbaineann ar bhonn Airteagal 218 den Chonradh ar Fheidhmiú an Aontais Eorpaigh.

                     (3)

                     Ba cheart tús a chur leis an gcaibidilíocht d'fhonn comhaontú idirnáisiúnta a thabhairt i gcrích le Poblacht na Moldóive maidir le gníomhaíochtaí arna ndéanamh ag an nGníomhaireacht Eorpach um an nGarda Teorann agus Cósta i gcríoch Phoblacht na Moldóive.

                     (4)

                     Is é atá sa Chinneadh seo forbairt ar fhorálacha acquis Schengen nach bhfuil Éire rannpháirteach iontu, i gcomhréir le Cinneadh 2002/192/CE ón gComhairle (2). Dá bhrí sin, níl Éire rannpháirteach i nglacadh an Chinnidh seo agus níl sí faoi cheangal aige ná faoi réir a chur i bhfeidhm.

                     (5)

                     I gcomhréir le hAirteagail 1 agus 2 de Phrótacal Uimh. 22 maidir le seasamh na Danmhairge, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh, níl an Danmhairg rannpháirteach i nglacadh an Chinnidh seo agus níl an Cinneadh seo ina cheangal ar an Danmhairg ná faoi réir a chur i bhfeidhm,

               TAR ÉIS AN CINNEADH SEO A GHLACADH:

            Airteagal 1
            Údaraítear leis seo don Choimisiún caibidlíocht a dhéanamh, thar ceann an Aontais, ar chomhaontú idirnáisiúnta maidir le gníomhaíochtaí arna ndéanamh ag an nGníomhaireacht Eorpach um an nGarda Teorann agus Cósta i gcríoch Phoblacht na Moldóive.

            Airteagal 2
            Déanfar an chaibidlíocht ar bhonn threoracha caibidlíochta na Comhairle a leagtar amach san aguisín a ghabhann leis an gCinneadh seo, agus déanfar í i gcomhairle leis an Meitheal ábhartha den Chomhairle.

            Airteagal 3
            Is chuig an gCoimisiún a dhírítear an Cinneadh seo.

            Arna dhéanamh sa Bhruiséil, 14 Márta 2022.

                  Thar ceann na Comhairle

                  An tUachtarán

               É. BORNE

            (1)  Rialachán (AE) 2019/1896 ó Pharlaimint na hEorpa agus ón gComhairle an 13 Samhain 2019 maidir leis an nGarda Teorann agus Cósta Eorpach agus lena n-aisghairtear Rialacháin (AE) Uimh. 1052/2013 agus (AE) 2016/1624 (IO L 295, 14.11.2019, lch. 1).

            (2)  Cinneadh 2002/192/CE ón gComhairle 28 Feabhra 2002 maidir leis an iarraidh ó Éirinn bheith rannpháirteach i roinnt forálacha de acquis Schengen (IO L 64, 7.3.2002, lch. 20).